hotchpotch/miracl-hf-unified huggingface dataset:
Kušeljov-Bezborodko
Kušeljov-Bezborodko (, Suomen aatelissa Kuscheleff-Besborodko) oli venäläinen kreivillinen aatelissuku, joka naturalisoitiin ja introdusoitiin Suomen ritarihuoneeseen vuonna 1849 kreivillisenä sukuna numero 10. Sukunimi muodostuu kahdesta venäläisen kreivillisen suvun nimestä. Molemmat suvut sammuivat mieslinjalla kreivi Grigori Kušeljov-Bezborodkon kuollessa vuonna 1870. Suku hallitsi Besborodko-suvulta perittyjä lahjoitus­maita Vanhassa Suomessa, mm. Tervun hovia Kurkijoella ja suurinta osaa Kurkijoen ja Jaakkiman pitäjistä. Pietarissa suku omisti palatsin nykyisellä Gagarininkadulla. Vuonna 1847 kreivi Kuscheleff-Besborodko osti Meilahden kartanon Helsingin ulkopuolelta 55 000 paperiruplalla.
Bezborodko on Vähä-Venäjältä lähtöisin oleva aatelissuku. Kreivin arvon sai Jakov Ivanovitš Bezborodko (k. n. 1730). Hänen pojanpoikansa Aleksandr Bezborodko kohosi Paavali I:n aikan ruhtinaan arvoon.
Kušeljov-suvun ensimmäinen kreivi oli amiraali Grigori Kušeljov. Hänen aateloitiin 1700-luvun lopulla, ja korotettiin kreiviksi vuonna 1799. Hänen puolisonsa oli Ilja Andrejevitš Bezborodkon tytär Ljuba. Kreivi Bezborodkon kuoltua amiraali Kušeljovin poika Aleksandr sai vuonna 1816 keisarilta oikeuden käyttää sukunimeä "Kušeljov-Bezborodko".
Tom ja Jerry: Taikasormus
Tom ja Jerry: Taikasormus () on vuonna 2001 julkaistu yhdysvaltalainen animaatioelokuva. Elokuvan ohjasi James Tim Walker ja käsikirjoittivat Tim Cahill, sekä Julie McNally. Elokuva oli samalla ensimmäinen suoraan videolle julkaistu Tom & Jerry -sarjasta sitten William Hannan ja Joseph Barberan lyhytelokuvien. Se jäi myös kaksikon viimeiseksi yhteistyöksi, sillä Hanna kuoli 22. maaliskuuta 2001.
Nuori velho jättää Tomin vartioimaan taikasormusta, joka joutuu vahingossa Jerryn käsiin. Hän vahingossa jumittaa sormuksen päähänsä ja lähtee juoksentelemaan pitkin kaupunkia, perässään kauhistunut Tom-kissa. Matkalla Jerryn tutut ystävät, kuten Nibbles ja Jerryn serkku yrittävät vuorotellen saada sormusta pois hänen päästään.
Mika-Matti Tahvanainen
Mika-Matti Tahvanainen (s. 9. tammikuuta 1970 Helsinki) on suomalainen kilpauransa päättänyt koripalloilija. Hän voitti Suomen cupin vuonna 1995 kasvattajaseuransa Panttereiden joukkueessa ja osallistui samana vuonna EM-kilpailuihin Suomen maajoukkueessa.
195-senttinen Tahvanainen edusti Korisliigassa Panttereita (Helsinki), Tapiolan Honkaa (Espoo) ja Torpan Poikia (Helsinki).
Tahvanaisen poika Joonas Tahvanainen on myös koripalloilija.
Romano Missio
Romano Missio Ry (aik. "Mustalaislähetys") on romanien etuja ajava suomalainen yhdistys. Yhdistyksen kotipaikka on Helsinki. Sen tarkoituksena on toimia kristillisin periaattein sosiaalialan, koulutusalan ja lastensuojelun palvelujärjestönä. Yhdistys tekee yhteistyötä eniten evankelis-luterilaisen kirkon, valtion ja kuntien kanssa. Lisäksi se tekee yhteistyötä muiden romanijärjestöjen kanssa. Yhdistys julkaisee myös romanien elämästä kertovaa Romano Boodos -lehteä. Järjestö on toiminut vuodesta 1906 asti, jolloin Oskari Jalkio perusti järjestön. Alun perin Oskari Jalkion tarkoituksena oli mennä tekemään lähetystyötä Itä-Aasiaan, mutta kun paleltumaisillaan oleva romanipoika oli tullut kysymään Jalkiolta takkia, hän huomasi että Suomessakin on tarpeeksi autettavaa ja perusti Romano Mission, silloisen Mustalaislähetyksen.
Palokärjet
Palokärjet ("Dryocopus") on tikkojen heimoon kuuluva lintusuku.
Tähkäpää
Tähkäpää (uusimmassa suomennoksessa "Persiljainen") on yksi Grimmin saduista. Sadun alkuperäinen saksankielinen nimi on "Rapunzel", joka on vuonankaalin yksi nimitys.
Tarina alkaa kertomuksella miehestä ja naisesta, jotka toivovat lasta itselleen. Heidän naapurissaan asuu noita, jolla on korkealla aidalla ympäröity puutarha, jossa kasvaa mitä herkullisimpia vihanneksia. Kun nainen tulee lopulta raskaaksi, hänen alkaa tehdä kuollakseen mieli puutarhan persiljaa. Puutarhan omistava noita ei kuitenkaan salli kenenkään astuvan jalallaan puutarhaan.
Mies varastaa noidan puutarhasta persiljaa, kunnes eräällä kerralla jää kiinni ja noita suuttuu. Mies kertoo kuitenkin, että hänen vaimonsa kuolee jos ei saa persiljaa. Noita lupaa loputtomasti persiljaa miehelle, jos tämä antaa lapsensa noidalle. Lapsen syntyessä noita ottaa sen mukaansa. Noita ristii lapsen Persiljaiseksi. Persiljaisella on pitkä vaalea tukka. Noita vie tytön korkeaan torniin, jossa ei ole ovea eikä portaita, vain pieni ikkuna korkealla.
Kun noita saapuu tornille, hän huutaa kohti ikkunaa: "Persiljainen, tyttöni, laske alas hiuksesi!"" Persiljainen laskee pitkät palmikoidut hiuksensa alas ikkunasta, ja noita käyttää niitä köytenä. Tämä tapahtui myös toisen kerran, samaan aikaan kun prinssi ratsasti hevosellaan kohti tornia. Prinssi huomaa puun takana noidan kiipeämän kohti ikkunaa pitkää hiuslettiä pitkin. Kun noita lähtee pois, prinssi lähtee uteliaisuuttaan myös kiipeämään ylös. Persiljainen kertoo, kuinka noita oli vanginnut hänet torniin. Prinssi haluaa auttaa Persiljaista. Hän alkaa vierailla iltaisin tornissa Persiljaisen luona suunnitellen Persiljaisen kanssa tytön pakoa, ja lopulta he rakastuvat.
Seuraava vierailija tornissa on jälleen noita. Persiljainen kertoo vahingossa prinssistä. Noita raivostuu ja leikkaa saksilla letin. Hän vie Persiljaisen erakon majaan. Noita jää torniin odottamaan prinssiä.
Prinssi kiipeää torniin, muttei löydä tornista Persiljaista vaan noidan, joka käyttäytyy häijysti ja myrkyllisesti. Noita heittää prinssin alas tornista, ja niin prinssi putoaa maahan, jolloin ohdakkeet puhkaisevat hänen silmänsä. Hän etsii Persiljaista sokeana, syöden vain marjoja ja juuria. Hän saapuu erakon majalle, jonne noita on vienyt Persiljaisen. Persiljainen löytyy ja Prinssi vie hänet valtakuntaansa, jossa he menevät naimisiin ja saavat kaksi lasta.
Seuraavat elokuvat perustuvat tähän satuun:
Jet (yhtye)
Jet on Melbournesta, Australiasta kotoisin oleva rockyhtye, jonka musiikkiin ovat vaikuttaneet mm. Oasis, AC/DC, The Rolling Stones, The Who, You Am I, The Stooges, Faces ja The Beatles.
Veljekset Nic ja Chris Cester perustivat bändin vuonna 2001 Nicin koulukaverin Cameron Munceyn sekä Doug Armstrongin kanssa. Vuonna 2002 he tapasivat Mark Wilsonin ja ottivat tämän basistiksi alkuperäisen tilalle.
Jetin debyyttialbumi "Get Born" julkaistiin vuonna 2003, ja se on myynyt yli miljoona kopiota maailmanlaajuisesti. Toinen pitkäsoitto "Shine On" julkaistiin vuonna 2006. Kolmas albumi "Shaka Rock" julkaistiin vuonna 2009.
Yhtye hajosi vuonna 2012, mutta sen jäsenet palasivat yhteen uudelleen vuonna 2016.
Flying Blue
Flying Blue on KLM:n perustama ja käyttämä kanta-asiakasohjelma. Flying Blue-pisteitä myöntää 33 yhtiötä, joista 14 kuluu samaan lentoyhtiöallianssiin (SkyTeam).
Keltiberisodat
Keltiberisodat olivat sarja sotia Rooman tasavallan ja keltiberiheimojen välillä Hispaniassa.Hispanian Lusitaniassa käytiin vuosina 155-139 eaa. myös Lusitanian sota paikallisia heimoja vastaan.
Friedrich Cotta
Johann Friedrich von Cotta (27. huhtikuuta 1764 Stuttgart – 29. joulukuuta 1832 Stuttgart) oli saksalainen kustantaja, teollisuuden uranuurtaja ja poliitikko. Hän perusti 1798 poliittisen päivälehden "Allgemeine Zeitungin". Hän jatkoi J. G. Cottan 1659 perustamaa kustannusyhtiötä, joka on yhä toiminnassa, tosin sama suku ei omista sitä enää. Se on nykyisin nimeltään Klett-Cotta.
Cottaa on pidetty saksalaisen valistuksen johtavana kustantajana, ja Goethe ja Schiller olivat hänen henkilökohtaisia ystäviään.
Cottalla oli hallussaan useita virkoja, myös diplomatian piirissä. Kiitokseksi palveluksista hän sai kuninkaalta vapaaherran arvonimen.
Oliver Stokowski
Oliver Stokowski (8. elokuuta 1962 Kassel, Länsi-Saksa) on saksalainen näyttelijä, joka tunnetaan ehkä parhaiten rikosylikomisario Paul Zornin roolistaan rikossarjassa "Tutkija". Hän voitti pääroolistaan sarjassa vuonna 2001 Saksan televisiopalkinnon. Lisäksi Stokowski on esiintynyt urallaan monissa elokuvissa ja tv-sarjoissa, muun muassa "Kettu", "Stolberg", "Rikospaikalla" ja "Polizeiruf 110".
Elohopeasalva
Elohopeasalva eli harmaasalva oli aikoinaan kupan ja syöpäläisten, kuten päätäiden, hoitoon käytetty voide. Se sisälsi yhden osan elohopeaa ja kaksi osaa rasvaa.
Harmaasalvalla hoidettiin myös kihomatoja. Sisälmysmatojen häätöön elohopeavalmisteita käytettiin sisäisesti.
SalBa
Rauman SalBa on vuonna 1993 perustettu salibandyn erikoisseura. Kaudella 2018-2019 miesten edustusjoukkue pelaa Divarissa. Seuralla on kolme aikuisten sarjoissa pelaavaa joukkuetta ja kymmenen juniorisarjoissa pelaavaa lisäksi lasten salibandykoulu ja aikuisten harrastesäbä. Jäseniä seurassa on noin 420.
Lol (joki)
Lol on Etelä-Sudanissa virtaava joki. Se saa alkunsa Bongon massiivilta, läheltä Keski-Afrikan tasavallan rajaa, ja laskee Bahr al-Arab -jokeen.
Uwailin kohdalla Lol risteää Babanusan ja Waw’n välisen tien. Sen rannoilla sijaitsee Ashanan luonnonsuojelualue.
Koska joki on luonnollinen rajalinja Etelä- ja Pohjois-Sudanin välissä, sen alueella on käyty useita Sudanin sisällissotaan liittyviä taisteluja.
The Revenge
The Revenge on Symphony X -vokalisti Russell Allenin ja aiemmin Masterplanissa laulaneen Jørn Landen toinen yhteinen studioalbumi. Se julkaistiin vuonna 2007. Albumi on jatkoa vuoden 2005 julkaisulle "The Battle".
Jättipeikonlehti
Jättipeikonlehti ("Monstera deliciosa", vanh. Filodendron, "Philodendron pertusum") on huonekasvina suosittu peikonlehtiin kuuluva suurikokoinen kasvi. Kasvi on kotoisin trooppisista sademetsistä Etelä-Meksikosta Panamaan sijaitsevalta alueelta.
Luonnonoloissa siihen tulee kukkimisen jälkeen hedelmiä, jotka aluksi ovat myrkyllisiä, mutta kypsyttyään vuoden ne ovat syömäkelpoisia. Sisällä se kukkii harvoin.
Jättipeikonlehteä kasvatetaan kahta lajiketta, tummanvihreälehtistä pikkupeikonlehteä ('Borsigiana') ja kirjavalehtistä 'Variegataa'.
Peikonlehti ei kuki juuri koskaan kotioloissa. Jos kasvi kukkii, kellanvihreästä kukasta kehittyy lopulta hedelmä, joka vuoden kypsyttyään on syötäväksi kelpaava. Hedelmä kasvaa noin 30 cm pitkäksi, ja tuoksuu banaanilta, mangolta ja ananakselta.
Peikonlehti menestyy parhaiten valoisassa tai puolivarjossa, mutta ei suorassa auringonpaahteessa. Kasvi sopeutuu myös varsin varjoisaan paikkaan, missä sen kasvu hidastuu. Suureksi kasvettuaan peikonlehti tarvitsee tukea. Varresta kasvavia pitkiä ilmajuuria ei katkaista, vaan ne ohjataan multaan.
Peikonlehti tarvitsee tasaista kosteutta, kesällä vettä tarvitaan enemmän kuin talvella. Se menestyy hyvin normaalissa huoneenlämmössä, mutta viihtyy myös hieman viileämmässä. Kasvia lannoitetaan viikon tai parin välein. Multa vaihdetaan vuosittain. Isolle yksilölle voi myös vaihtaa vain pintamullan.
Peikonlehti on helppo lisättävä. Varsi- ja latvapistokkaat juurtuvat keväällä ja kesällä suoraan kosteaan multaan pistettyinä, kun mullan alle osuu vähintään yksi ilmajuuri. Mullassa ilmajuuret muuttuvat tavallisiksi juuriksi. Vanhat yksilöt kasvattavat myös sivuversoja, jotka voidaan irrottaa omaan ruukkuunsa.
Jan Strnad
Jan S. Strnad on yhdysvaltalainen käsikirjoittaja, joka työskentelee enimmäkseen sarjakuvien ja televisiosarjojen parissa. Hän on työskennellyt enimmäkseen Disneyn tuottamien animaatiosarjojen parissa ja myös yhteisloi televisiosarjan Piratenet. Parhaiten Strnad kuitenkin tunnetaan "Star Wars" ja science fiction aiheisista sarjakuvistaan.
Strnadin isä on kotoisin Tšekistä.
The Battle
The Battle on Symphony X -vokalisti Russell Allenin ja aiemmin Masterplanissa laulaneen Jørn Landen ensimmäinen yhteinen studioalbumi. Se julkaistiin vuonna 2005. Albumille ilmestyi vuonna 2007 jatko-osa "The Revenge".
Emmet Hawksworth
Emmet Hawksworth on henkilöhahmo brittiläisessä komediasarjassa "Pokka pitää". Emmetiä näyttelee David Griffin.
Emmet on Elizabethin veli ja he asuvat samassa talossa Emmetin erottua vaimostaan. Emmet on ammatiltaan pianisti. Emmet kammoaa Hyacinthiä kuten myös Elizabeth ja yrittää aina kaikin mahdollisin tavoin välttää hänen laulamistaan, kynttiläillallisia ja kahvikutsuja. Aluksi Hyacinth luuli Emmetin olevan Elizabethin yövieras ja suunnitteli jopa tämän ulos savustamista, koska puolipukeiset miehet eivät sopineet hienolle asuinalueelle. Hän kuitenkin ystävystyi pian Emmetin kanssa, kun sai kuulla tämän olevan muusikko. Emmet on erittäin hyvä ystävä Richardin kanssa ja välillä hän ei ymmärrä kuinka Richard voi kestää vaimoaan. Hyacinthin sisar Rose on iskenyt silmänsä Emmetiin.
Jalkapallon alle 21-vuotiaiden Euroopan-mestaruuskilpailut
Jalkapallon alle 21-vuotiaiden Euroopan-mestaruuskilpailut on Euroopan jalkapalloliiton Uefan järjestämä mestaruusturnaus alle 21-vuotiaista pelaajista koostuville maajoukkueille.
Lopputurnaus pelataan kahden vuoden välein. Siihen osallistuu nykyisin kahdeksan joukkuetta. Kilpailut järjestettiin nykymuodossaan ensimmäisen kerran vuonna 1978. Ne toimivat myös karsintoina olympiaturnaukseen.
Kilpailujen edeltäjänä voidaan pitää vuosina 1967–1970 pelattua alle 23-vuotiaiden haasteturnausta. Vuosina 1972–1976 pelattiin alle 23-vuotiaiden Euroopan-mestaruudesta.
Kilpailut pelattiin aiemmin parillisina vuosina eli päällekkäin miesten maailmanmestaruuskilpailujen ja Euroopan-mestaruuskilpailujen kanssa. Vuodesta 2007 lähtien lopputurnaus on pelattu parittomina vuosina. Aiemmin lopputurnauksen isäntänä toimi joku pitkälle selvinneistä joukkueista. Nykyisin isäntämaa valitaan etukäteen isäntäjoukkueen päästessä suoraan lopputurnaukseen.
Kilpailuihin osallistuvien pelaajien on oltava korkeintaan 21-vuotiaita karsintojen alkaessa kaksi vuotta ennen varsinaista lopputurnausta. Itse lopputurnauksessa pelaajat voivat siis olla 23-vuotiaita.
Superpallo (albumi)
Superpallo on Maija Vilkkumaan viides studioalbumi, kokoelma ja livelevy mukaan lukien seitsemäs albumi. Se julkaistiin 1. lokakuuta 2008, ja sen on tuottanut Riku Mattila. Levy nousi Suomen virallisen albumilistan kärkisijalle. Sen ensimmäinen single oli ”Suojatiellä”, toinen ”Luokkakokous” ja kolmas ”Mä haluun naimisiin”. Kahdesta ensimmäisestä singlestä on tehty musiikkivideot.
Strå
Strå on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vadstenan taajamaan 3,8 kilometriä, Bondorlundaan 2,7 km, Tistorpiin 2,9 km, Kastaan 3,5 km, Hoviin 4,2 km ja Börstadiin 4,3 km.
Kylässä sijaitsee keskiajalla rakennettu kirkko. Kirkon alttarirakennelma on tehty 1700-luvulla peruskorjauksessa.
Strå oli vuosina 1863–1951 itsenäinen kunta. Vuonna 1952 se yhdistyi Örbergan, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Isä (Pokka pitää)
Isä () on henkilöhahmo brittiläisessä komediasarjassa Pokka pitää. Häntä näytteli George Webb. Osa sarjan jaksoista keskittyy isän erikoisiin edesottamuksiin.
Isä on neljän tyttären (Hyacinth, Daisy, Violet ja Rose) isä. Isällä on myös kaksi lastenlasta (Daisyn tytär Stephanie ja Hyacinthin poika Sheridan), sekä yksi lapsenlapsenlapsi Kylie, Stephanien tytär. Isä on osin dementoitunut ja elää usein toisen maailmansodan aikaisissa tapahtumissa. Hän asuu Daisyn ja Onslow'n luona. Toisin Daisy ja Onslow, Hyacinth puhuu isästä aina hyvin kunnioittavasti, mutta esittää erilaisia verukkeita sile, miksi ei halua ottaa tätä luokseen asumaan. Todellisuudessa Hyacinth häpeää isän käytöstä eniten eikä usein halua tulla nähdyksi julkisesti tämän seurassa.
Isä ei puhu paljoa eikä häntä ole nähty kovin useassa jaksossa. Välillä hän vaikuttaa apaattiselta, mutta välillä taas on hyvin energinen ja aktiivinen. Kun Isä luulee olevansa sodassa hän kulkee puisen kiväärin kanssa, joskus sotilaskypärään tai kaasunaamariin pukeutuneena, ja ilmoittaa suorittavansa jotakin tärkeää tehtävää. Joskus hän luulee muita ihmisiä ja jopa omia lapsiaankin "sakemanneiksi". Joskus isä myös kuvittelee keskustelevansa kuolleen komppanianpäällikönsä kanssa.
Useissa tarinoissa isä karkaa tekemään jotain omituista. Hänellä on tapana tuoda huoneeseensa tuntemattomia naisia, joista ei välttämättä tiedä seuraavana päivänä tuon taivaallista. Isä tekee vanhuudenhöperyyttään myös muita outoja temppuja kuten pukeutuu safarioppaaksi, juoksentelee alastomana yöllä kanaalilla tai pukeutuu Kapteeni Keskiyöksi.
Örberga
Örberga on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Kastaan 1,9 kilometriä, Vallaan 4,2 km, Hagebyhyn 4,3 km, Herrestadiin 5,6 km, Källstadiin 5,9 km ja Rogslösaan 6,8 km.
Kylässä sijaitsee kirkko, jonka vanhimmat osat on rakennettu 1100-luvun alussa. Kirkontornin huippu on valmistunut 1700-luvulla.
Örberga oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Nässja
Nässja on kylä Vadstenan kunnassa Itä-Götanmaan läänissä Ruotsissa.
Kylässä sijaitsee kirkko, joka rakennettiin 1100-luvulla, ja sen lähistöllä on rauta-ajalta peräisin oleva Nässja domarring -kalmisto.
Nässja oli vuosina 1863–1951 itsenäinen kunta. Vuonna 1952 se yhdistyi Strån, Örbergan, Herrestadin, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Herrestad
Herrestad on kylä Vadstenan kunnassa Itä-Götanmaan läänissä Ruotsissa. Kylästä on linnuntietä matkaa Källstadiin 1,9 kilometriä, Vallaan 2,7 km, Rogslösaan 3,9 km, Nybyhyn 4,3 km, Hagebyhyn 5,4 km, Örbergaan 5,6 km ja Kastaan 5,9 km.
Kylässä on kirkko, joka tutkimusten mukaan on rakennettu noin vuonna 1112. Kirkko on Ruotsin vanhin kirkko, joka on ajoitettu. Kirkon alttarikaappi ja pietà-maalaus ovat peräisin 1400-luvulta.
Herrestad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Källstad
Källstad on kylä Vadstenan kunnassa Itä-Götanmaan läänissä Ruotsissa. Kylästä on matkaa linnuntietä Vallaan 1,9 kilometriä, Herrestadiin 1,9 km, Rogslösaan 1,9 km, Nybyhyn 2,7 km, Frebergaan 3,5 km, Hagebyhyn 4,2 km, Väversundaan 5,4 km, Örbergaan 5,9 km ja Kastaan 6,8 km.
Kylässä sijaitseva nykyinen kirkkorakennus on rakennettu 1870-luvulla, jolloin torniin rakennettiin porraspääty. Kappeli ja torni valmistuivat keskiajalla.
Källstad oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Herrestadin, Rogslösan ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Rogslösa
Rogslösa on pientaajama () Vadstenan kunnassa Itä-Götanmaan läänissä Ruotsissa. Asukkaista pientaajamassa oli vuonna 2005 105. Pientaajaman pinta-ala puolestaan oli tuolloin 0,19 neliökilometriä. Vuoden 2010 tietojen mukaan pientaajaman asukasluku oli 90 ja pinta-ala 0,21 neliökilometriä.
Rogslösasta on matkaa linnuntietä Bårstadiin noin kilometri, Nybyhyn 1,9 km, Källstadiin 1,9 km, Frebergaan 2,1 km, Borghamniin 2,9 km, Hagebyhyn 3,7 km, Herrestadiin 3,9 km, Örbergaan 6,8 km ja Ombergille 8 km.
Rogslösan kirkko on rakennettu 1100-luvun alussa. Kirkon krusifiksi ja alttarikaappi ovat 1400-luvulta peräisin. Lisäksi Rogslösassa on Rogslösa skola, jota käy noin 60 lasta.
Rogslösa oli vuosina 1863–1951 itsenäinen kunta. Vuonna 1952 se yhdistyi Strån, Nässjan, Örbergan, Källstadin, Herrestadin ja Väversundan kuntien kanssa Östgöta-Dalin kunnaksi. Östgöta-Dal puolestaan liittyi vuonna 1967 Vadstenaan.
Mortal Mind Creation
Mortal Mind Creation on Celestyn kolmas studioalbumi, joka julkaistiin 24. lokakuuta 2006.
Kaikki kappaleet säveltänyt Celesty ja sanoittanut Jere Luokkamäki, ellei toisin mainittu.
Agassiz
Agassiz [agasi] voi viitata seuraaviin ihmisiin ja asioihin:
Uunissa saunominen
Uunissa saunominen on vanha saunomisen muoto, jossa saunana toimii leivinuuni. Uunissa saunomista on entisaikaan harjoitettu muun muassa Vepsänmaalla Karjalassa. Nykyään tapa on yhä käytössä Tverin Karjalassa. Uunissa otetaan hiki pintaan ja vastotaan, minkä jälkeen peseydytään vedellä.
Kylpemistä varten uuni lämmitetään, ja uunin pohjalle asetetaan kerros olkia. Uunin ja sen luukun on oltava suurikokoisia. Kylpijä ryömii uuniin jalat edellä ja makaa selällään, kokonaan uunin sisällä. Uunin sisällä kylpijä viskoo vettä uunin kuumille pinnoille löylyä saadakseen. Uunissa voi käyttää myös vihtaa tavanomaiseen tapaan. Pintojen matalan lämpötilan vuoksi löylyt ovat vaatimattomat, mutta vihtomalla pienessä tilassa saadaan löylykokemus paremmaksi. Varsinainen peseytyminen tapahtuu uunin ulkopuolella.
Franco Sensi
Francesco "Franco" Sensi (29. heinäkuuta 1926 Rooma – 17. elokuuta 2008 Rooma) oli italialainen liikemies, joka tunnettiin parhaiten jalkapalloseura Roman puheenjohtajana.
Sensi toimi Roman puheenjohtajana vuodesta 1993 kuolemaansa asti. Hänen tyttärensä Rosella seurasi häntä tehtävässä.
Rosella Sensi
Rosella Sensi (s. 18. joulukuuta 1971 Rooma) on italialainen liikenainen.
Sensi tuli Roman puheenjohtajaksi vuonna 2008. Hän seurasi tehtävässä isäänsä Francoa. Sensien 18 vuotta kestänyt valtakausi Romassa päättyi vuonna 2011, kun Thomas R. DiBenedetto ja Unicredit-pankki ostivat AS Roman osake-enemmistön. Rosella Sensi jätti tehtävänsä seuran puheenjohtajana heinäkuussa 2011.
Gregg Popovich
Gregg Charles ”Pop” Popovich (s. 28. tammikuuta 1949 East Chicago, Indiana) on yhdysvaltalainen koripallovalmentaja.
Popovich on toiminut NBA:n San Antonio Spursin päävalmentajana vuodesta 1996 lähtien. Hän on johdattanut seuran mestaruuteen vuosina 1999, 2003, 2005, 2007 ja 2014. Lisäksi seura oli loppuottelujen häviävänä osapuolena vuonna 2013. Popovichia pidetään yhtenä NBA-historian parhaista valmentajista. Ennen siirtymistään San Antonion päävalmentajaksi hän toimi vuosina 1988–1992 seuran apuvalmentajana, Larry Brownin ollessa päävalmentaja, ja vuodesta 1994 seuran toimitusjohtajana (). Hän jätti toimitusjohtajuuden vuonna 2002, jolloin tehtävässä aloitti R. C. Buford. Popovich on toiminut NBA:ssa myös Golden State Warriorsin apuvalmentajana vuosina 1992–1994.
Popovichilla ei ole takanaan merkittävää pelaajauraa, vaan hän aloitti valmennusuransa jo 24-vuotiaana Yhdysvaltain ilmavoimien akatemian joukkueen apuvalmentajana. Sitä ennen hän oli pelannut joukkueessa neljä kautta ja toiminut viimeisellä pelaajakaudellaan sen kapteenina. Vuonna 1979 Popovich aloitti Pomona Collegen ja Pizer Collegen yhteisjoukkueen päävalmentajana, jona toimi kahdeksan kauden ajan.
Helmikuussa 2015 Popovichista tuli yhdeksäs tuhat NBA-ottelua voittanut valmentaja. Vain Jerry Sloan ja Phil Jackson ovat saavuttaneet tuhat voittoa Popovichia nopeammin. Rajapyykin saavuttamiseen meni Popovichilta 1 462 ottelua. Sloanin ja Popovichin lisäksi kukaan ei ole voittanut tuhatta ottelua saman joukkueen päävalmentajana.
Gregg Popovich oli naimisissa Erin Popovichin kanssa 1970-luvulta huhtikuuhun 2018, tämän kuolemaan saakka. Pari sai kaksi lasta, pojan ja tyttären.
Inanna
Inanna (tai Ninnanna, "taivaan kuningatar") oli sumerilaisessa mytologiassa esiintynyt rakkauden, hedelmällisyyden ja sodan jumalatar. Häntä vastasi Assyrian, Babylonian ja Akkadian mytologioissa Ištar , sekä myöhemmin kreikkalaisessa mytologiassa Astarte.
Inanna oli taivaanjumalan Anun tytär, mutta hänet on mainittu myös kuunjumala Nannan ja tämän puolison Ningalin lapsena. Toisinaan hänet esitetään Venus-planeetan Ninsianna-nimisenä personifikaationa. Inanna on mainittu hedelmällisenä hahmona, joka ensin hurmasi miehet ja sitten jätti heidät. Yleensä hänet kuvattiin joko kalliisiin vaatteisiin pukeutuneena, tai sitten täysin alastomana. Inannan symbolina oli kahdeksansakarainen tähti. Merkittäviä Inannan pyhättöjä oli Urukissa, Zabalamissa ja Babylonissa.
Inannaan liittyy tunnettu myytti hänen laskeutumisestaan alamaailmaan, jossa hän laskeutuu manalaan ja julistautuu sen valtiaaksi. Manalan todellinen valtias on kuitenkin hänen siskonsa Ereškigal, joka Inannan röyhkeyden vuoksi surmaa tämän. Luonto kuitenkin kuolee Inannan mukana eikä mikään enää voi kasvaa, joten Ea antaa hänen syntyä uudestaan. Inanna antaa puolisonsa Dumuzin ottaa hänen paikkansa, ja tästä tuleekin manalan hallitsija yhdessä Ereškigalin kanssa.
Peter Klashorst
Peter Klashorst (s 11. helmikuuta 1957) on a hollantilainen taidemaalari, kuvanveistäjä ja valokuvataiteilija.
Peter Klashorst syntyi 11. helmikuuta 1957 Santpoortissa Hollannissa.
Klashorst valmistui taiteilijaksi Amsterdamin Gerrit Rietveld Academiesta vuonna 1981, aloitti uransa uusekspressionistina ja sai valmistumisensa jälkeen nopeasti julkisuutta. Hän erikoistui erityisesti hollantilaisten ja useiden Afrikan maiden nuorten naisten maalaamiseen ja valokuvaamiseen. Hän oli toinen vuosina vuosina 1987–1995 toimineen After Nature-taiteilijaryhmän perustajista. Klashorst on maalannut paljon myös muotokuvia.
Vuonna 2000 Klashorst joutui pääosin islamilaisessa Senegalissa taiteensa vuoksi muutamiksi viikoiksi poliisin pidättämäksi. Hänen epäiltiin käyttävän prostituutiota hyväkseen, yllyttävän irstailuun ja säädyttömien kuvien valmistamiseen, koska hän oli maalannut paikallisia naisia alastomina. Klashorstin onnistui kuitenkin ostaa itsensä vapaaksi lahjomalla virkamiehet ja livahtaa Gambiaan.
Toisella matkallaan Afrikkaan vuonna 2003 hänet karkotettiin myös Gambiasta syytettynä pornografisien maalauksien tekemisestä.
Vuonna 2003 Klashorst oli lyhyen jakson ajan mukana politiikassa oman puolueensa "O O Den Haagin" kanssa, mutta vetäytyi myöhemmin ehdokkuudestaan vaaleissa. Hän yritti uudelleen Amsterdamin kunnallisvaaleissa vuonna 2006 toisen puolueensa "Huisje Boompje Beestjen" kanssa, mutta ei onnistunut saamaan riittävästi ääniä. Klashorstin puolue ajoi muun muassa kaikkien huumeiden laillistamista.
Klashorst on teki myös televisio-ohjelmasarjaa nimeltä "Schilder met Peter" (), jossa hän maalasi suorassa lähetyksessä kenelle tahansa, joka halusi katsella hänen maalaamistaan.
Taiteilijan uransa lisäksi Klashorst on soittanut bassoa Soviet Sex -yhtyeessään, perustanut oman piraatti-TV-aseman ja yökerhon sekä toiminut opettajana Amsterdamin Instituut voor Schilderkunstissa.
Vuonna 2005 ilmestyi Robert Vuijsjen kirjoittama Klashorstin virallinen elämäkerta "King Klashorst".
B&amp;H Airlines
B&H Airlines (aikaisemmin Air Bosna) on Bosnia-Hertsegovinan 12. elokuuta 1994 perustettu kansallinen lentoyhtiö. Yhtiö tunnettiin aiemmin nimellä Air Bosna, mutta se vaihtoi nimensä vuoden 2004 puolivälissä B&H Airlinesiksi.
Yhtiöllä on kaksi konetta, ja se lentää 11 kohteseen. Solmukohtana yhtiölle toimii Sarajevon kansainvälinen lentoasema.
Yhtiö perustettiin 12. elokuuta 1994 nimellä Air Bosna ja se aloitti liikennöinnin vuonna 1997 vuokratulla koneella Eurooppaan. Vuonna 2000 yhtiön piti uusia laivastoaan, mutta pääomistajan vedettyä rahalliset avustuksensa pois, sopimus Airbusin kanssa purkautui.
Vuonna 2003 yhtiö lopetti operoinnin. Yhtiö operoi silloin 14 kohteeseen yhdellä McDonnell Douglas MD-82 -koneella ja yhdellä Fokker 50 -konella. Yhtiöllä oli myös ennen toiminnan seisahtamista kaksi code sharing -sopimusta. 2004 Yhtiö jatkoi toimintaansa kahdella ATR 72 -koneella.
Yhtiöllä on nykyisin käytössään kaksi konetta, joilla yhtiö kuljettaa vuosittain keskimäärin 60 000 matkustajaa. Yhtiöllä on tavoitteenaan hankkia kaksi suurempaa konetta mahdollisimman pian. Näiden koneiden matkustajakapasiteetiksi on kaavailtu 140 matkustajaa.
Viralliset kotisivut
Morgan Robertson
Morgan Robertson (30. syyskuuta 1861 – 24. maaliskuuta 1915) oli yhdysvaltalainen kirjailija. Hänet tunnetaan muun muassa pienoisromaanista "Futility, or the Wreck of the Titan" (1898), jossa kuvatussa katastrofissa oli yhtymäkohtia vuonna 1912 tapahtuneeseen RMS Titanicin uppoamiseen. Kyseessä on yksi väitetyistä Titaniciin viitanneista ennakkoaavistuksista.
Robertson oli myös periskoopin mahdollinen keksijä.
Kolme pukkia
Kolme pukkia on vanha norjalainen satu.
Kolme pukkia, Isopukki, Keskipukki ja Pikkupukki asuvat yhdessä. Pukit haluavat päästä joen toiselle puolelle syömään ruohoa, jolloin pitää ylittää silta. Sillan alla asuu hirmuinen peikko. Pikkupukki kävelee ensin siltaa, kunnes peikko tulee ja uhkaa syödä tämän. Peikko kuitenkin päästää pukin menemään tämän sanottua, että kohtaa tulee vielä isompia pukkeja, joista peikko saisi luonnollisesti enemmän syötävää. Seuraavalle pukille tapahtuu myös niin, ja peikko päästää toisenkin pukin menemään. Kolmas pukki kävelee siltaa ja peikko uhkaa syödä pukin ja niinpä peikko tulee sillalle,mutta Isopukki laskee sarvensa ja puskee peikon jokeen eikä peikkoa enää näy. Pukit syövät vatsansa täyteen kukkia ja ruohoa.
Keskusstadion
Keskusstadion () on usean urheilustadionin nimi entisen Neuvostoliiton alueella.
Venäjällä:Kazakstanissa:Ukrainassa:Afganistanissa:
Yeah (LCD Soundsystemin kappale)
”Yeah” on yhdysvaltalaisen LCD Soundsystemin kappale, joka julkaistiin singlenä 12. tammikuuta 2004. Single sisältää kaksi versiota kappaleesta. Se on julkaistu ainoastaan 12-tuumaisena vinyylilevynä. Kappale on mukana yhtyeen tammikuussa 2005 julkaistulla esikoisalbumilla "LCD Soundsystem".
A-puoli
B-puoli
Astrahanin keskusstadion
Keskusstadion () on monikäyttöinen stadion Astrahanissa Venäjällä. Stadion avattiin vuonna 1955. Nykyään sitä käytetään enimmäkseen jalkapallossa FC Volgar Astrahanin kotikenttänä. Stadionille mahtuu 30 500 ihmistä.
Kazanin keskusstadion
Keskusstadion () on monikäyttöinen stadion Kazanissa Venäjällä. Stadion avattiin 21. elokuuta vuonna 1960. Nykyään sitä käytetään enimmäkseen jalkapallossa FK Rubin Kazanin kotikenttänä. Stadionille mahtuu 30 133 ihmistä.
Antimakassi
Antimakassi on irrallinen virkattu liina tai muu kangas, joka asetetaan suojaamaan tuolin, sohvan tai muun istuimen selkänojaa. Nimi on peräisin makassaröljystä, jota miehet käyttivät hiuksissaan 1800-luvulta lähtien ja josta jäi tahroja istuimen kankaaseen. Makassaröljy on vaaleankeltaista, karvasmantelille tuoksuvaa öljyä, jota saadaan puristamalla "Schleichera trijuga" -puun siemenistä. Makassaröljy on saanut nimensä Makassarin kaupungista, joka on Indonesialle kuuluvan Sulawesin saaren suurin kaupunki saaren lounaisrannikolla. 1900-luvulla makassaröljyksi nimitettiin seesami- ja oliiviöljyjä, jotka oli värjätty ja parfymoitu nimenantajansa kaltaiseksi. Schleichera on etelä-aasialainen puusuku, jonka lajien hedelmät ovat läpimitaltaan parisenttisiä.
Age Ain’t Nothing but a Number
Age Ain’t Nothing but a Number on yhdysvaltalaisen laulajan Aaliyah’n ensimmäinen albumi, ja se julkaistiin vuonna 1994. Hän aloitti tekemään sitä 15-vuotiaana. Singleinä julkaistiin ”Back & Forth”, ”At Your Best (You Are Love)”, ”Age Ain’t Nothing but a Number” ja ”No One Knows How to Love Me Quite like You Do”.
Kaikki kappaleet kirjoittanut R. Kelly, ellei toisin mainittu.
Krasnojarskin keskusstadion
Krasnojarskin keskusstadion () on monikäyttöinen stadion Siperian Krasnojarskissa Venäjällä. Se on jalkapalloseura FK Jenisei Krasnojarskin kotikenttä. Stadionilla pelataan myös joitakin Venäjän rugby union -maajoukkueen otteluita. Stadionille mahtuu 22 500 katsojaa.
Stadion avattiin vuonna 1967 ja korjattiin perusteellisesti 2005.
One in a Million (Aaliyahin albumi)
One in a Million on yhdysvaltalaisen laulaja Aaliyahin toinen albumi, joka julkaistiin 1996.
Orjolin keskusstadion
Keskusstadion () on monikäyttöinen stadion Orjolissa Venäjällä. Stadion avattiin vuonna 1980. Nykyään sitä käytetään enimmäkseen jalkapallossa Venäjän 2. divisioonassa pelaavan orjolilaisen Rusitšin kotikenttänä. Stadionille mahtuu 15 292 ihmistä.
Rusitši Orjolin viralliset sivut (venäjäksi)
Biharin tulva 2008
Biharin tulva 2008 aiheutui Kosi-joen (myös Koshi) tulvasta Intian Biharin osavaltiossa elokuussa 2008. Bihar on Nepalin naapurissa. Yli kolme miljoonaa ihmistä joutui jättämään kotinsa. 1. syyskuuta 2008 kuolleita oli 90. New York Timesin mukaan Biharin tulva 2008 on pahin tulva alueella 50 vuoteen.
Kosijoki tulvi monsuunisateiden vuoksi elokuun puolivälissä 2008. Kuukauden aikana Biharissa joutui noin 900 000 ihmistä jättämään kotinsa ja 100 000 ihmistä odotti yhä apua tulvaveden saartamana. Nepalissa 60 000 ihmistä menetti kotinsa tulvissa.
Tulva upotti alleen satojen neliökilometrien alueen. Kosijokea yritettiin saada kuriin kanavalla, joka johdattaisi veden pois tulvan uurtamasta uudesta uomasta. Korjattavaa tietä arvioitiin olevan parituhatta kilometriä ja siltoja 250 kpl. 14. dalai-lama antoi miljoona rupiaa Biharille tulvauhreille 1.9.2008.
Mainen penny
Mainen penny on hopearaha, jota pidetään Norjan kuninkaan Olav Kyrren (hallitsi 1067–1093) lyöttämänä. Rahan väitetään löytyneen Mainesta Yhdysvalloista. Tällöin se olisi ainoa Yhdysvalloista arkeologisilla kaivauksilla löydetty aito viikinkiesine. Rahan on sanottu löytyneen vuonna 1957 intiaanien asuinpaikalta Naskeag Pointista, josta on noin 1 250 kilometrin matka Newfoundlandin L’Anse aux Meadowsin skandinaavisiirtokuntaan. Kolikon aitouden kannattajien mukaan löytö osoittaa, että viikinkien ja intiaanien välillä oli yhteyksiä, ja että skandinaavien yhteydet Pohjois-Amerikkaan eivät katkenneet L'Anse aux Meadowsin siirtokunnan hylkäämiseen.
Mainen pennyn alkuperästä on esitetty epäilyksiä. Ainoa tunnettu viikinkiasumus Pohjois-Amerikassa L'Anse aux Meadowsissa oli lyhytaikainen ja sijoittui vuoden 1000 tienoille. Kolikon löytänyt amatööriarkeologi Guy Mellgren oli numismaatikko, joka keräili historiallisia kolikoita. Oslon yliopiston tohtori Kolbjorn Skaare tunnisti rahan 22 vuotta löytämisen jälkeen. Skandinaavisia 1000-luvun rahoja ei ole kuitenkaan löydetty Grönlannista, vaikka siellä oli useita skadinaavista asutuksia. Islannista rahoja on löydetty, ei kuitenkaan yhtään Olav Kyrren lyöttämää. Yhdysvaltain numismaatikkoyhdistyksen mukaan kolikko on todennäköisesti peräisin vuonna 1878 Gresslistä, Norjasta tehdystä rahalöydöstä.
Vinttikoirarata
Vinttikoiraradat ovat ovaalin muotoisia, noin 500 m pitkiä ja pintana niissä on hiekka tai nurmikko. Yhdessä kilpailulähdössä juoksee kerrallaan enintään 6 koiraa, jotka lähtevät samaan aikaan aukeavista lähtökopeista. Edellä kulkee moottorilla toimiva jänis eli viehe. Kilpailtavat matkat ovat noin 300 m (sprinttimatka), noin 500 m (keskimatka) ja noin 700 m (pitkämatka).
Suomessa ratakilpailuja järjestää kaksi liittoa. Suomen vinttikoiraliiton (SVKL) kisoissa kilpailuoikeuden saavat kaikki koejuoksut suorittaneet vinttikoirat. Greyhound Racing Liiton kilpailuissa kilpailuoikeudet saavat greyhoundit ja whippetit.
Yvan Muller
Yvan Muller (s. 16. elokuuta 1969 Altkirch, Alsace, Ranska) on ranskalainen autourheilija. Nykyään hän kilpailee vakioautojen maailmanmestaruussarjassa, WTCC:ssä. Uransa alkuvaiheilla Muller on ajanut myös formulaluokissa ja on osallistunut kahteen kertaan Le Mansin 24 tunnin ajoon.
Kilpailtuaan Ranskan Formula 3:ssa vuosina 1989–1991 Muller siirtyi Britannian Formula 2:een vuodeksi 1992 ja voitti sarjan mestaruuden. Omegaland-tallissa ajanut Muller voitti kymmenestä kilpailusta neljä. Vuonna 1993 hän kilpaili Formula 3000 -sarjassa, mutta saavutti vain kaksi pistettä.
Kaudesta 1994 lähtien Muller on kilpaillut vakioautosarjoissa. Hän kilpaili vuodet 1994 ja 1995, nyttemmin jo edesmenneessä, Ranskan vakioautosarjassa ja voitti jälkimmäisenä vuotena mestaruuden. Muller ajoi myös Italian ja Saksan vakioautosarjoissa, mutta ei saavuttanut niissä voittoja.
Vuodesta 1998 vuoteen 2005 Muller kilpaili British Touring Car Championship -sarjassa. Ensimmäisen kilpailunsa hän voitti sarjassa vuonna 1999. Vuonna 2003 hän voitti sarjan mestaruuden. Vuosina 2004 ja 2005 Muller oli loppupisteissä toinen. Kausi jäi Mullerin viimeiseksi BTCC-kaudeksi, ja hän siirtyi ajamaan World Touring Car Championship -sarjaan eli WTCC:hen. Hän on ajanut sarjassa kaudesta 2006 lähtien ja on saavuttanut osakilpailuvoittoja. Muller voitti maailmanmestaruuden vuonna 2008, ja sijoittui toiseksi kausina 2007 ja 2009. Vuoden 2009 jälkeen hän siirtyi SEATilta Chevroletille.
Muller on osallistunut uransa alkuvaiheilla vuosina 1993 ja 1996 Le Mansin 24 tunnin ajoon mutta ei ajanut maaliin asti. Vuonna 2007 hän osallistui Dakar-ralliin. Muller on lisäksi osallistunut Mestareiden kisaan. Hän on ajanut myös yksittäisiä Ranskan rallin kilpailuja Rallin MM-sarjassa.
Muller on naimaton, mutta hänellä on yksi tytär, Nina. Muller harrastaa pyöräilyä ja vesiskootterilla ajamista.
Sandro Šanšiašvili
Sandro Šanšiašvili (, 1888 Džugaani – 1979) oli georgialainen runoilija ja näytelmäkirjailija.
Šanšiašvili syntyi pienessä Džugaanin kylässä lähellä Sighnaghin kaupunkia (joka kuului tuolloin Venäjän keisarikuntaan). 1900-luvun alussa hänen runo- ja proosamuotoiset näytelmänsä alkoivat kiinnittää huomiota. Samaan aikaan hän osallistui vallankumousliikkeeseen tsaarinvaltaa vastaan ja joutui vankilaan vuonna 1908. Hän alkoi kirjoittaa pitkiä runoja, jotka perustuivat kreikkalaisiin legendoihin Kolkhiista, ja kokosi vuonna 1909 runoteoksen, jota kutsutaan tavallisesti nimellä "Sevdis baghi" (, "surun puutarha"). Siihen vaikuttivat georgialainen 1700-luvun runoilija Besiki ja ranskalainen aikalaissymbolisti Paul Verlaine. Vuoden 1910 aikoihin kriitikot ylistivät häntä lupaavimmaksi ja eurooppalaistuneimmaksi georgialaisrunoilijaksi. Hän opiskeli Berliinissä, Zürichissä ja Leipzigissa vuosina 1911–1914 ja symbolistisen kertovan runouden vaikutus hänen tuotantoonsa korostui.
Ensimmäisen maailmansodan aikana hän liittyi Georgian kansallisdemokraattiseen puolueeseen, joka kannatti Georgian itsenäisyyttä Venäjästä, ja toimitti sanomalehti "Sakartveloa" ja aikakauslehti "Merania". Vuonna 1925 Šanšiašvili kokosi kahdenkymmenen vuoden aikana laatimansa lyriikan kokoelmaan "Gavlili gza" (, "kulkemani ylevä tie"), minkä jälkeen hän laati sarjan sankarirunoutta. Viimein vuonna 1930 hän nousi koko Neuvostoliitossa kuuluisaksi teoksellaan "Anzor", joka on Kaukasian oloihin mukautettu käännös Vsevolod Ivanovin Venäjän sisällissotaa käsittelevästä näytelmästä "Bronepojezd 14-69" (, "panssarijuna 14-69"). Sandro Akhmeteli, Rustaveli-teatterin ohjaaja, muunsi näytelmän wagnerilaiseksi spektaakkeliksi. "Vasemmiston" neuvostokriitikot hyökkäsivät välittömästi näytelmää vastaan, koska heidän mielestään se trivialisoi vallankumouksen. 1930-luvulla Šanšiašvili yritti ylistää Stalinia ja Berijaa, koska hänen siteensä vainottuun Georgian älymystöön vaaransivat hänen henkensä Stalinin suurten puhdistusten aikana. Hänen myöhemmät draamansa käsittelivät 1700-luvun Georgian epäonnea ja sisällissotien aiheuttamia katastrofeja. Hänelle myönnettiin Neuvostoliiton valtionpalkinto vuonna 1949.
Legacy of Hate
Legacy of Hate on power metal -yhtye Celestyn toinen studioalbumi, joka julkaistiin 10. toukokuuta 2004.
Kaikki kappaleet säveltänyt Kangas, Katajamäki, Luokkamäki ja Mäenpää, sanoittanut Kangas ja Luokkamäki, ellei toisin mainittu.
Orjattaresi
Orjattaresi () on kanadalaisen kirjailija Margaret Atwoodin romaani. Englanninkielinen alkuteos ilmestyi 1985 ja suomennos 1986. Kirja sai Kanadan kenraalikuvernöörin palkinnon 1985 ja ensimmäistä kertaa jaetun Arthur C. Clarke -palkinnon 1987. Se oli ehdolla myös useiden muiden palkintojen saajaksi.
"Orjattaresi" kuvaa dystooppista yhteiskuntaa, Gilead-nimistä teokratiaa, jonka johdossa ovat fundamentalistiset kristityt. Kirjassa tulee voimakkaasti esiin naisten äärimmäisen heikko asema.
Volker Schlöndorff on ohjannut romaanista elokuvan "Orjattaresi" (1990). Teoksen pohjalta on tehty myös televisiosarja "The Handmaid’s Tale – Orjattaresi" (2017).
Suppilomalikka
Suppilomalikka ("Clitocybe gibba") on kupera tai laakealakkinen suppilomainen punaruskea malikkalaji. Sen jalka on valkea tai säämiskänvärinen. Heltat ovat valkoiset, samoin malto. Sieni kasvaa havu- ja lehtimetsissä, polkujen varsilla, teiden reunoilla jne. Se on Suomessa hyvin yleinen. Lajin itiöpöly on valkoista.
Suppilomalikka on syötävä, mutta on muistettava, että vaaleissa malikoissa on myrkkysieniä, joten sekoittamisvaara voi olla.
Vihertuoksumalikka
Vihertuoksumalikka ("Clitocybe odora") on kupera tai laakealakkinen suppilomainen siniharmaa tai harmaanvihreä malikkalaji. Vanhemmiten lakki voi olla miltei valkoinen. Heltat ovat vaalean harmaanvihreät. Malto on valkoista. Sieni kasvaa lehti- ja havumetsissä melko yleisenä. Se on kelvollinen ruokasieni.
Kangasmalikka
Kangasmalikka ("Clitocybe phyllophila" var. "tenuis") on kupera tai laakealakkinen suppilomainen valkohärmäinen tai lihanpunertava malikkalaji. Sen jalka on lakin värinen tai vaaleanruskea. Malto on valkeaa tai ruskeaa. Sienen heltat ovat valkoiset tai lihanpunaiset. Sieni ei ole ruokasieni. Se kasvaa lehti- ja havumetsissä melko yleisenä.
Valkomalikka ("Clitocybe phyllophila" var. "phyllophila") on ilmeisesti saman lajin isokokoisempi muunnos, jolla on ominainen mansikkamainen tuoksu. Valkomalikkaa pidetään lievästi myrkyllisenä. Se on yleisenpuoleinen lehtometsien sieni.
The Rembrandts (albumi)
The Rembrandts on samannimisen yhtyeen, The Rembrandtsin, esikoisalbumi vuodelta 1990.
Natasha Richardson
Natasha Jane Richardson () oli brittiläinen näyttelijä. Hänen vanhempansa ovat ohjaaja Tony Richardson ja näyttelijä Vanessa Redgrave. Hänen sisarensa on näyttelijä Joely Richardson.
Richardson opiskeli St Paul's Girls' Schoolissa ja Central School of Speech and Dramassa. Hän aloitti uransa jo lapsena ja näytteli myöhemmin muiden muassa elokuvissa "Yövieraat" (1986), "A Month in the Country" (1987), "Orjattaresi" (1990), "Nell" (1994), "Ansa vanhemmille" (1998), "Unelmien Manhattan" (2002), "Vangitut" (2005) ja "Wild Child" (2008). Hän sai vuonna 1998 Tony-palkinnon osastaan musikaalissa "Cabaret" Broadwaylla 1998.
Natasha Richardson solmi ensimmäisen avioliittonsa tuottaja Robert Foxin kanssa vuonna 1990, mutta se päättyi eroon vuonna 1992. Richardson tapasi näyttelijä Liam Neesonin elokuvan "Nell" kuvauksissa ja he menivät naimisiin vuoden 1994 lopulla. Pariskunnalle syntyi kaksi lasta, pojat Micheál ja Daniel.
Natasha Richardson kuoli 45-vuotiaana saatuaan vakavan aivovamman lasketteluonnettomuudessa Kanadassa.
John Carnochan
John Carnochan on yhdysvaltalainen elokuvaleikkaaja. Hän on leikannut Disneyn elokuvia, kuten "Pieni merenneito" (1989), "Kaunotar ja hirviö" (1991) ja "Leijonakuningas" (1994).
Tunnan och Moroten
Tunnan och Moroten (Tunnan ja Porkkana) on ruotsalainen niin sanottu könsrock-yhtye. He ovat julkaisseet useita albumeja ja yhtye on 1990-luvun lopulta lähtien ollut melko tunnettu Internet-ilmiö Ruotsissa.
Untitled (The Rembrandts)
Untitled on The Rembrandtsin toinen albumi vuodelta 1992.
LP (The Rembrandtsin albumi)
LP on The Rembrandtsin studioalbumi vuodelta 1995. Albumi oli yhtyeen viimeinen ennen kuin se lopetti vuonna 1996 LP Tour -kiertueen päätyttyä. Hajoamisen jälkeen ilmestyi enää vain kokoelmia, mutta vuonna 2000 yhtye teki comebackin ja teki seuraavan studioalbuminsa, "Lost Togetherin" vuonna 2001. Albumi jäi myös viimeiseksi rumpali Pete McRaen osalta.
Harjakoskelo
Harjakoskelo ("Lophodytes cucullatus") on sorsien heimon harjakoskeloiden ("Lophodytes") suvun ainoa laji. Harjakoskelo on luettu myös koskeloiden ("Mergus") sukuun, joille se on läheistä sukua.
Harjakoskelo on noin 40–49-senttinen. Sitä tavataan Pohjois-Amerikassa. Tyypillistä ravintoa ovat kalat.
Harjakoskelonaaras munii noin 10–12 munaa. Se huolehtii yksin hautomisesta, joka kestää keskimäärin 33 päivää.
Harjakoskelosta on tehty Suomessa kymmenkunta havaintoa, mutta nämä yksilöt on luokiteltu todennäköisiksi tarhakarkulaisiksi.
Danny Wilde
Danny Wilde (s. 1956 Maine, Yhdysvallat) on yhdysvaltalainen muusikko. Hän on The Rembrandtsin laulaja-kitaristi, mutta hän on julkaissut myös sooloalbumeita.
Wilden lapsuus oli hyvin köyhä, mutta hän kävi koulua normaalisti niin kuin muutkin lapset. Kun Wilde sai päättötodistuksen, hän oli taitava kitaristi ja hänellä oli hyvä ääni. Hän kasasi pienimuotoisia klubibändejä, jotka kaikki ajan mittaan hajosivat. Loppujen lopuksi, kun mikään yhtye ei menestynyt, hän päätti vuonna 1986 lähteä soolouralle. Samana vuonna julkaistiin Wilden ensimmäisen albumi nimeltä "The Boyfriend" joka sai paljon radiosoittoa ja joka menestyi kohtalaisen hyvin. Vuonna 1988 julkaistiin hänen toinen levynsä "Any Man's Hunger", jonka jälkeen hän alkoi tehdä ylijäämistä kappaleista uutta levyä. Vuonna 1988 hän alkoi tehdä kolmatta soololevyään nimeltä "Danny Wilde". Wilden kolmas albumi julkaistiin vuonna 1989. Albumit julkaisi Geffen Records, joka julkaisi myös niihin aikoihin huippusuosiossa olevan Guns N' Rosesin albumeita.
Vuonna 1990 Wilde kasasi ympärilleen yhtyeen, jolle hän antoi nimen The Rembrandts. Bassoon hän valitsi Phil Solemin, joka oli hänen lukioaikainen opiskelukaveri, joka aina tuki Dannya kun muut kiusasivat. Rumpuihin tuli Pete McRae, joka ei koskaan ollut yhtyeen täysvaltainen jäsen. The Rembrandts teki kolme studiolevyä 1990-luvulla, hajosi vuonna 1996 ja julkaisi kokoelmia kunnes palasi vuonna 2000 ja teki uuden studioalbumin, Lost Togetherin vuonna 2001.
Vasile Andrei
Vasile Andrei (s. 28. kesäkuuta 1955 Albești, Ialomița) on romanialainen entinen kreikkalais-roomalaisen tyylin painija sadan kilogramman painoluokassa. Hänen uransa suurin saavutus on olympiakulta 1984 Los Angelesista.
Seuratasolla Steaua Bukarestia edustanut Andrei pääsi Romanian kovatasoisista karsinnoista ensi kertaa aikuisten arvokisoihin vuonna 1979 EM-kisoihin Bukarestiin, missä hän saavutti heti prossia voitettuaan muun muassa Hans-Günter Kleinin, Tamas Gasparin ja Roman Bierlan, mutta kärsi tappion venäläiselle suurmestarille Nikolai Balbošinille. Myöhemmin samana vuonna San Diegon MM-kisoissa Andrei voitti jälleen Kleinin ja Bierlan mutta hävisi USA:n Brad Rheingansille sekä Balbošinille ja jäi neljänneksi.
1980 EM-kisoissa Andrei voitti Refik Memiševićin ja Svend Studsgaardin, mutta hävisi Kleinille sekä viimeisessä ottelussaan Bulgarian Georgi Raikoville ja sijoittui lopulta hopealle. Samana vuonna Moskovan olympialaisissa Andrei voitti sekä Memiševićin että loukkaantumisista kärsineen isäntämaan Balbošinin, mutta hävisi Bierlalle ja Raikoville ja sijoittui pronssille. Vuonna 1981 Andrei jäi EM-Göteborgissa neljänneksi eikä osallistunut lainkaan MM-kisoihin. 1982 Andrei uusi EM-kisojen nelossijansa, mutta sijoittui Katowicen MM-kisoissa hopealle voitettuaan muun muassa Nikolai Inkovin, mutta hävisi kultamitalin melko yllätyksellisesti isäntämaan Roman Wrocławskille. 1983 Andrei jäi kokonaan ilman arvokisamitaleita, ja 1984 Jönköpingin EM-kisoissa hän oli jälleen neljäs. Los Angelesin olympialaisista puuttuivat kovimmat painijat muiden itäblokin maiden boikotoidessa kisoja. Saavutettuaan lopulta voitot Kreikan Georgios Pikilidisista ja yhdysvaltalaisesta Gregory Gibsonista Andrei sai kaulaansa kultaisen mitalin. Los Angelesissa Andrei osallistui myös vapaapainiin yli 100-kiloisissa, kun Romanialla ei ollut lähettää sarjaan muuta edustajaa, ja sijoittui kuudenneksi hänelle vieraassa painimuodossa.
Olympiakultansa jälkeen Andrei saavutti vielä 1986 hopeaa Budapestin MM-kisoista ja 1987 Tampereen EM-kisoista, ja MM-pronssia 1987 Clermontissa. Hän lopetti uransa 1988 Minskin EM-kisoihin, joissa sijoittui viidenneksi.
Furioso
Furioso eli Furioso-North Star (unkariksi: "Mezőhegyesi félvér") on unkarilainen hevosrotu, joka on risteytetty englantilaisista täysiverisistä. Rotu sai nimensä kantaisältään, Furioso-nimiseltä englantilaiselta. Ori saapui Mezőhegyesiin vuonna 1841. Se sai lähes sata orijälkeläistä. Toinen merkittävä periyttäjä oli täysiveriori North Star. Tämän orin veressä kulki norfolkinroadsteria, ja monet jälkeläiset olivat lahjakkaita ravureita. Alun perin molempien orien linjat pidettiin erillään, kunnes Furiososta tuli vallitseva ja ne yhdistyivät.
Furioso on nykyisin lahjakas yleisratsu, joka on hieman raskaampi kuin täysiveriset esivanhempansa. Rodun ihanne säkäkorkeus on 160 cm, ja väreinä sallitaan kaikki paitsi kirjavat. Rodulle ominaisia piirteitä ovat loivat lavat, vahva selkä ja jalat sekä hyvin muodostunut säkä.
Amurinkoskelo
Amurinkoskelo ("Mergus squamatus") on yksi koskelolajeista. Se on luokiteltu uhanalaiseksi; populaatio on vähäinen ja pienenee edelleen. Amurinkoskeloa tavataan Itä-Aasiassa, muun muassa osissa Venäjää ja Kiinaa sekä Korean niemimaalla.
Spin This
Spin This on The Rembrandtsin kokoelma vuodelta 1998. Yhtye hajosi vuonna 1996, ja kokoelma omistettiin yhtyeelle.
Lost Together
Lost Together on The Rembrandtsin ensimmäinen studioalbumi kuuteen vuoteen edellisestä studiolevystä, joka julkaistiin vuonna 2001.
Etelänkoskelo
Etelänkoskelo ("Mergus australis") on sukupuuttoon kuollut koskelolaji. Se löydettiin Uuden-Seelannin Aucklandsaarilta. Viimeinen havainto on vuodelta 1902.
Confessions
Confessions on R&B-artisti Usherin viides albumi. Siltä julkaistiin neljä singleä: "Yeah!", "Burn", "Caught up" sekä "Confessions Part II". Albumista julkaistiin myös "Special Edition", josta löytyy muun muassa yksi uusi versio nimikkokappaleesta sekä Usherin ja Alicia Keysin duettona laulama "My Boo".
Choice Picks
Choice Picks on rock-yhtye The Rembrandtsin kokoelma-albumi vuodelta 2005.